rejauldu/bengali-wikipedia huggingface dataset:
জ্যোতিষ শাস্ত্রের আলোকে বৃষ রাশি সম্বন্ধে জানতে হলে দেখুন: বৃষ রাশি (জ্যোতিষ শাস্ত্র)  বৃষ রাশি (ইংরেজি: Taurus) পৃথিবী থেকে দৃশ্যমান মহাকাশের একটি তারামণ্ডল। তারা মণ্ডল হলেও ১২ টি রাশির একটি বিধায় একে বৃষ রাশি বলা হয়। এই রাশিটি কালপুরুষ মণ্ডলের উত্তর-পশ্চিম দিকে অবস্থিত।   গুরুত্বপূর্ণ বিষয়সমূহ    গুরুত্বপূর্ণ গভীর আকাশের বস্তুসমূহ   তারাসমূহ  কালপুরুষের কোমর বন্ধনী উপররের দিকে বাড়িয়ে দিলে তা একটি বড় তারার পাশ দিয়ে যায়। এই তারাটি আর্দ্রা নামক তারার ৯° উত্তরে এবং ১৫° পশ্চিমে অবস্থিত। এটিই বৃষ রাশির প্রথম তারা যার নাম আলফা-টরি। এর বাংলা নাম রোহিণী। এই তারাটি নক্ষত্রের একটি যোগতারা তথা প্রধান তারা। এজন্যই এর এ ধরনের নামকরণ করা হয়েছে। পাশ্চাত্য জগতে একে আলদিবরণ নামে ডাকা হয়। আরবি ভাষায় এর নাম আলদাবরান যার অর্থ যে তাড়া করে। আলফা-টরি পশ্চিমে কৃত্তিকা নক্ষত্র অবস্থিত যার আরবি নাম সুরাইয়া। সুরাইয়াকে তাড়া করে তথা এর পিছনে পিছনে যায় বলেই এর এই নাম রাখা হয়েছে।  আলফা-টরির পাশে ছোট ছোট কয়েকটি তারা মিলে একটি তারা স্তবক সৃষ্টি করেছে। এটি একটি মুক্ত স্তবক। একেই রোহিণী নক্ষত্র বলা হয়। পাশ্চাত্য জগতে এর নাম Hyades। এই নক্ষত্রের তারাগুলো এবং আলফা-টরি মিলে একটি V-আকৃতি গঠন করে যা দ্বারা বৃষ রাশির প্রতীকী ষাঁড়ের মুখ কল্পনা করা হয়। আলফা-টরি এই মুখের দক্ষিণ চোখ। এ হিসেবে বৃষের মুখ ও চোখ কিন্তু পৃথিবী থেকে সমান দূরে থাকার কথা। কিন্তু প্রকৃতপক্ষে মুখ গঠনকারী তারা স্তবকের ছোট ছোট তারাগুলো থেকে আলফা-টরি প্রায় ৩৭ আলোকবর্ষ দূরে অবস্থিত। অর্থাৎ রোহিণী নক্ষত্রের তারাগুলোর সাথে রোহিণী তারার (আলফা-টরির অপর নাম) কোন সম্পর্ক নেই। পৃথিবী থেকে কেবল এগুলোকে আমাদের একই দৃষ্টিরেখায় অবস্থিত বলে মনে হয়। এই আলফা-টরিকে বাদ দিলেও মুখের তারাগুলো প্রায় ৫৪ আলোকবর্ষ পরিমাণ স্থান অধিকার করে আছে। এই তারাগুলো সূর্য থেকে প্রতি সেকেন্ডে ২৮.৬ মাইল বেগে দূরে সরে যাচ্ছে। মুখে অবস্থিত তারাগুলোর এই গুচ্ছের কেন্দ্র আমাদের থেকে ১৩০ আলোকবর্ষ দূরে অবস্থিত। বৃষ রাশিচক্রের মধ্যে আলফা-টরি সবচেয়ে উজ্জ্বল তারা। এর ব্যাস সূর্যের ব্যাসের প্রায় ৪০ গুণ বেশি। এর কাছাকাছি আরও তিনটি তারা রয়েছে যেগুলো অন্য মণ্ডলে অবস্থিত। এগুলো হল মঘা (Regulus), জ্যেষ্ঠা (Antares) এবং মৎস্যমুখ (Fomalhaut)। এই তিনটি এবং আলফা-টরি তথা আলদিবরণ; এই চারটি তারাকে একসাথে রাজকীয় তারা (Royal stars) বলা হয়।  আলফা-টরির উত্তর-পশ্চিমে ছোট কয়েকটি তারা মিলে একটি সুন্দর গুচ্ছ তৈরি করেছে।   ইতিহাস    পুরাণ    সচিত্র বর্ণনা    আরও দেখুন   তারামণ্ডল  বৃষ রাশির তারাসমূহের তালিকা   তথ্যসূত্র    বহিঃসংযোগ    The Deep Photographic Guide to the Constellations: Taurus  BBC article on the possibility of Taurus being represented in Lascaux  WIKISKY.ORG: Taurus constellation  বিষয়শ্রেণী:তারামণ্ডল বিষয়শ্রেণী:বৃষ রাশি বিষয়শ্রেণী:রাশিচক্র বিষয়শ্রেণী:জ্যোতিষ শাস্ত্র বিষয়শ্রেণী:টলেমি কর্তৃক তালিকাভুক্ত তারামণ্ডল
ফজলুর রহমান খান একজন বাংলাদেশী শিক্ষাবিদ। তিনি শিক্ষকতা করেছেন ঢাকা বিশ্ববিদ্যালয়ের মৃত্তিকা বিজ্ঞান বিভাগে। ১৯৭১ সালের বাংলাদেশের স্বাধীনতা যুদ্ধ চলাকালে পাকিস্তানি সেনাবাহিনী ও রাজাকার সংগঠন আল বদর ও আল শামসের হাতে নিহত বুদ্ধিজীবীদের মধ্যে তিনি একজন।  ফজলুর রহমান খান জন্মগ্রহণ করেন তৎকালীন ব্রিটিশ সাম্রাজ্যের (বর্তমান বাংলাদেশের) নেত্রকোণা জেলার মোহনগঞ্জ উপজেলার কজিয়াটি গ্রামে। তার পিতার নাম আব্দুল হাকিম খান, এবং মাতার নাম ফিরোজা খাতুন।   শিক্ষাজীবন  তিনি মোহনগঞ্জ পাইলট উচ্চ বিদ্যালয় থেকে ১৯৫৪ সালে ম্যাট্রিকুলেশন (মাধ্যমিক) পরীক্ষায় উত্তীর্ণ হন। এরপর তিনি ভর্তি হন ময়মনসিংহের আনন্দমোহন কলেজে, এবং সেখান থেকে ১৯৫৮ সালে আই.এসসি. (উচ্চমাধ্যমিক) পরীক্ষায় উত্তীর্ণ হন। এরপর তিনি ১৯৬০ সালে ঢাকা বিশ্ববিদ্যালয়ের মৃত্তিকাবিজ্ঞান বিভাগ থেকে বি.এসসি. (স্নাতক) ও ১৯৬১ সালে একই বিভাগ থেকে এম.এসসি. (স্নাতকোত্তর) ডিগ্রি লাভ করেন। ১৯৬৮ সালে তিনি লন্ডন বিশ্ববিদ্যালয়ের ইম্পেরিয়াল কলেজ থেকে পিএইচ.ডি. ডিগ্রি লাভ করেন।   মৃত্যু  ১৯৭১ সালের ২৬ মার্চ ভোর রাতে পাকিস্তানি সেনারা তাকে তার তৎকালীন ইকবাল হলের (বর্তমান জহুরুল হক হল) আবাসিক শিক্ষকদের বসবাসের ভবনের নিজ শয়ন কক্ষে গুলি করে হত্যা করে। প্রায় দেড় দিন সেখানে পড়ে থাকার পর ২৭ মার্চ কারফিউ শিথিল হলে তার পরিবারের সদস্যগণ তাকে আজিমপুর কবরস্থানে সমাধিস্থ করেন।  তথ্যসূত্র  বিষয়শ্রেণী:১৯৩৯-এ জন্ম বিষয়শ্রেণী:১৯৭১-এ মৃত্যু বিষয়শ্রেণী:১৯৭১-এ শহীদ বুদ্ধিজীবী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী শিক্ষাবিদ বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি বিষয়শ্রেণী:নেত্রকোণা জেলার ব্যক্তি বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী
শরাফত আলী (১ জুলাই ১৯৪৩ - ২৬ মার্চ ১৯৭১) ছিলেন একজন  শিক্ষাবিদ ও শহীদ বুদ্ধিজীবী। তিনি ঢাকা বিশ্ববিদ্যালয়ের গণিত বিভাগের প্রভাষক ও ঢাকা হলের (বর্তমানে শহীদুল্লাহ হল) সহকারী আবাসিক শিক্ষক ছিলেন। ১৯৭১ সালের ২৬ মার্চ পাকিস্তানি বাহিনী তাঁকে হত্যা করে।   জন্ম ও প্রাথমিক জীবন  শরাফত আলীর ১৯৪৩ সালের ১ জুলাই কুমিল্লা জেলার সদর উপজেলার দক্ষিণ রামপুরা গ্রামে জন্মগ্রহণ করেন। তাঁর পিতা আলী আজম এবং মাতা রজ্জবেন্নেছা। শরাফত আলী অবিবাহিত ছিলেন।   শিক্ষাজীবন  শরাফত আলী ১৯৬০ সালে কুমিল্লা ভিক্টোরিয়া কলেজিয়েট স্কুল থেকে প্রবেশিকা, ১৯৬২ সালে কুমিল্লা ভিক্টোরিয়া কলেজ থেকে আইএসসি পাস করেন এবং একই কলেজ থেকে ১৯৬৪ সালে বিএসসি ডিগ্রি লাভ করেন। এরপর ঢাকা বিশ্ববিদ্যালয়ের ১৯৬৪-৬৫ শিক্ষাবর্ষে গণিত বিভাগে ভর্তি হন। ছাত্র হিসেবে তিনি ছিলেন অত্যন্ত মেধাবী। তিনি ১৯৬৫ সালের প্রথম পর্ব পরীক্ষায় প্রথম শ্রেণিতে প্রথম স্থান অধিকার করেন। কিন্তু আর্থিক অসচ্ছলতার কারণে ১৯৬৬ সালে শেষ পর্ব পরীক্ষা দিতে পারেননি। ১৯৬৭ সালে বিশুদ্ধ গণিতে এমএসসি শেষ পর্বে তিনি প্রথম শ্রেণিতে প্রথম হয়ে ঢাকা বিশ্ববিদ্যালয় থেকে গণিতে এমএসসি ডিগ্রি লাভ করেন। পরীক্ষায় কৃতিত্বপূর্ণ ফলাফলের জন্য তিনি ঢাকা বিশ্ববিদ্যালয়ের চ্যান্সেলরের স্বর্ণপদক লাভ করেন।  তিনি ছাত্র থাকা অবস্থায় ছয় দফা আন্দোলনেও সক্রিয় ছিলেন। তাঁর সহকর্মী আ ন ম শহীদুল্লার ‘আমার সহকর্মী’ রচনায় লিখেছেন, ‘১৯৬৭ সালের মাঝামাঝি সময়। দেশজোড়া ছয় দফা আন্দোলন চলছে। সাইন্স এনেক্স ভবনের তিন তলার একটি কক্ষে তৃতীয় বর্ষের ক্লাস নিচ্ছি। বারান্দায় ছেলেমেয়েদের উচ্চস্বরে তর্কাতর্কির শব্দে অসুবিধা হচ্ছিল। ক্লাস রুম থেকে বেরিয়ে দেখি থুতনীতে স্বল্প দাড়ি মন্ডিত মোংগলীয় আদলের এক ছেলেকে ঘিরে ভীষণ বাকবিতন্ডা। ছেলের একই কথা “ছয় দফাও চাই পূর্ববাংলাও চাই”। উত্তেজিত ছেলেমেয়েরা বলে “বেটা ছয় দফা বানচাল করার জন্যই এই কথা বলছে।” মোংগলীয় আদলের এই মোল্লা মার্কা ছেলে আমারই শেষ পর্ব এম. এসসি. ক্লাসের ছাত্র শরাফত আলী।’   কর্মজীবন  শরাফত আলী ১৯৬৮ সালে ঢাকা বিশ্ববিদ্যালয়ে গণিত বিভাগের প্রভাষক হিসেবে তাঁর কর্মজীবন শুরু করেন। তিনি ১৯৭০ সালের ১ জুলাই থেকে ঢাকা বিশ্ববিদ্যালয়ের ঢাকা হলের (বর্তমান শহীদুল্লাহ হল) সহকারি আবাসিক শিক্ষকের দায়িত্ব লাভ করেন। অধ্যাপনার পাশাপাশি শরাফত আলী দেশের গণ-আন্দোলনের প্রতিটি কর্মকাণ্ডে অংশগ্রহণ করেন।   মৃত্যু  একাত্তরের ২৫ মার্চ মধ্যরাতে পাকিস্তান সেনাবাহিনী ঢাকা হলে আক্রমণ করে। রাতে পাকিস্তান সেনাবাহিনীর হাত থেকে নিজেকে রক্ষা করতে সক্ষম হলেও ২৬ মার্চ সকালে নৃশংসভাবে নিহত হন তিনি। ২৫ মার্চ রাতে বর্বর পাকিস্তানি সেনাবাহিনী তাঁদের আবাসে কামানের গোলা ছুড়েছিল। তাতে নিহত হন শরাফত আলীর পাশের কামরায় পদার্থবিদ্যার শিক্ষক আতাউর রহমান খান খাদেম। তাঁর বাসায় আগুন ধরে যায়। ভোররাতে শরাফত আলী চুপিচুপি সেই আগুন নেভাতে গেলে সেনারা তাঁকে দেখতে পায়। তখন সেনারা গুলি ও বেয়নেট চার্জ করে তাঁকে হত্যা করে। তাঁর মরদেহ পাওয়া যায়নি। ধারণা করা হয় আরও অনেকের সঙ্গে বিশ্ববিদ্যালয় এলাকায় তাঁকে মাটি চাপা দেওয়া হয়েছে।   তথ্যসূত্র   বিষয়শ্রেণী:১৯৭১-এ শহীদ বুদ্ধিজীবী বিষয়শ্রেণী:১৯৪৩-এ জন্ম বিষয়শ্রেণী:১৯৭১-এ মৃত্যু বিষয়শ্রেণী:কুমিল্লা জেলার ব্যক্তি বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি বিষয়শ্রেণী:ঢাকা বিশ্ববিদ্যালয়ের শিক্ষক
তুলসী চক্রবর্তী (৩ মার্চ, ১৮৯৯ - ১১ ডিসেম্বর, ১৯৬১) ১৯৩০ থেকে ১৯৬০ সালের বাংলা সিনেমার এক স্বনামধন্য অভিনেতা ছিলেন। প্রধানত কমিক ভূমিকায় উনি খ্যাতি লাভ করেছিলেন। তার সবচেয়ে উল্লেখযোগ্য ভূমিকা সত্যজিৎ রায় পরিচালিত "পরশ পাথর" চলচ্চিত্রের মুখ্য অভিনেতা হিসাবে।   বাল্যকাল  তুলসী চক্রবর্তী গোয়ারি নামক এক ছোট গ্রামে ১৮৯৯ সালের ৩ মার্চ জন্মগ্রহণ করেন। তার পিতা আশুতোষ চক্রবর্তী ভারতীয় রেল-এর কর্মী ছিলেন। বাল্যকালে তাই অবিভক্ত বাংলায় নানা স্থানে ঘুরতে হয়েছে। সুতরাং তরুণ তুলসী চক্রবর্তীকে কোলকাতায় তার কাকা প্রসাদ চক্রবর্তীর কাছে কিছুকাল থাকতে হয়েছিল। প্রসাদবাবু প্রখ্যাত স্টার থিয়েটার-এর একজন বিশিষ্ট তবলা ও হারমোনিয়াম বাদক ছিলেন। এবং তার যোগাযোগে তুলসী চক্রবর্তী নিজের প্রজন্মের সর্বশ্রেষ্ঠ অভিনেতাদের দেখার সুযোগ লাভ করেন। ঐ থেকে তিনি অভিনয় ও সঙ্গীতে যোগদান করার অনুপ্রেরণা পেয়েছিলেন। পরবর্তী কালে বাস্তবসম্মত অভিনেতা হিসাবে তিনি পরিচিতি পান। কোন মেক-আপ বা অতিরিক্ত আয়োজন না ব্যবহার করে, সাধারণত কাঁধে একটি উপবীত ও একটি সাদা ধুতি পরিধান করতেন।   কর্মজীবন  উত্তম কুমার ও সুচিত্রা সেন অভিনীত সাড়ে চুয়াত্তর চলচ্চিত্রে তুলসী চক্রবর্তী একটি লজিং-এর ম্যানেজার হিসাবে অনন্যসাধারণ ভূমিকা রাখেন এবং জনপ্রিয়তা অর্জন করেন। সত্যজিৎ রায় পরিচালিত পরশ পাথর চলচ্চিত্রে তিনি প্রধান ভূমিকায় অভিনয় করেন। এবং পথের পাঁচালী চলচ্চিত্রে এক পণ্ডিত হিসাবে ছোট্ট ভূমিকায় দেখা যায় তুলসী চক্রবর্তী-কে।  সত্যজিৎ রায় একবার বলে থাকেন যে তুলসী চক্রবর্তী মার্কিন যুক্তরাষ্ট্রে জন্মগ্রহণ করে থাকলে তাকে অভিনয় দক্ষতার জন্য অস্কার পুরস্কার প্রদান করা হত।  তুলসী চক্রবর্তীর মৃত্যু হয় ১৯৬১ সালের ১১ ডিসেম্বর।   চলচ্চিত্রের তালিকা    মায়া মৃগ (১৯৬০)  শুনো বরনারী (১৯৬০)  গলি থেকে রাজপথ (১৯৫৯)  পার্সোনাল অ্যাসিস্টেন্ট (১৯৫৯)  অবাক পৃথিবী (১৯৫৯)  অযান্ত্রিক (১৯৫৮)  যৌতুক (১৯৫৮)  পরশ পাথর (১৯৫৮)  রাজলক্ষ্মী ও শ্রীকান্ত (১৯৫৮)  সোনার কাঁঠি (১৯৫৮)  চন্দ্রনাথ (১৯৫৭)  হরিশচন্দ্র (১৯৫৭)  পৃথিবী আমারে চায় (১৯৫৭)   একটি রাত (১৯৫৬)  শ্যামলী (১৯৫৬)  পথের পাঁচালী (চলচ্চিত্র) (১৯৫৫)  অপরাধী (১৯৫৫)  ভালোবাসা (১৯৫৫)  দুজনে (১৯৫৫)   কালিন্দি (১৯৫৫)  নিষিদ্ধ ফল (১৯৫৫)   উপহার (১৯৫৫)  চাঁপডাঙার বৌ (১৯৫৪)  যদুভট্ট (১৯৫৪)  জয়দেব (১৯৫৪)   নবীন যাত্রা (১৯৫৩)  সাড়ে চুয়াত্তর (১৯৫৩)  দর্পচূর্ণ (১৯৫২)  মেঘমুক্তি (১৯৫২)  পণ্ডিত মশাই (১৯৫১)  মানডন্ড (১৯৫০)  মেজদিদি (১৯৫০)  রূপকথা (১৯৫০)  শেষবেশ (১৯৫০)   বামুনের মেয়ে (১৯৪৯)   কবি (১৯৪৯)   বিরাজ বউ (১৯৪৬)  মন্দির (১৯৪৬)  প্রতিমা (১৯৪৬)   দুই পুরুষ (১৯৪৫)   শ্রী গৌরাঙ্গ (১৯৩৩)  পুনর্জন্ম (১৯৩২)  দ্বীপ জ্বেলে যাই   বহিঃসংযোগ     Tulsi as clown  বিষয়শ্রেণী:বাঙালি অভিনেতা বিষয়শ্রেণী:১৮৯৯-এ জন্ম বিষয়শ্রেণী:১৯৬১-এ মৃত্যু বিষয়শ্রেণী:পশ্চিমবঙ্গের অভিনেতা বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:হাওড়ার ব্যক্তি
ছত্রাকনিরোধক ঔষধ এক ধরনের ঔষধ যা ছত্রাক সংক্রমণ (মাইকোসিস), যেমন পায়ের দাদ, দাদ, ক্যানডিডিয়াসিস (থ্রাশ), গুরুতর সিস্টেমিক সংক্রমণ যেমন ক্রিপ্টোকোকাল মেনিনজাইটিস এবং অন্যান্যগুলির চিকিৎসা এবং প্রতিরোধ করতে ব্যবহৃত হয়। এই জাতীয় ওষুধগুলি সাধারণত একজন ডাক্তারের প্রেসক্রিপশন অনুযায়ী প্রদান করা হয়, তবে ব্যবস্থাপত্র ছাড়াও (ওসিটি) পাওয়া যায়।   ছত্রাকনিরোধক ঔষধের প্রকারভেদ  দুই ধরনের ছত্রাকনিরোধক ঔষধ রয়েছে: স্থানীয় এবং দেহব্যাপী। চিকিৎসা করা অবস্থার উপর নির্ভর করে স্থানীয় ছত্রাকনিরোধক ঔষধগুলিকে সাধারণত সাময়িকভাবে বা যোনিপথে প্রয়োগ করা হয়। দেহব্যাপী ছত্রাকনিরোধক ঔষধগুলি মৌখিকভাবে বা শিরাপথে প্রয়োগ করা হয়।   শ্রেণী    পার্শ্বপ্রতিক্রিয়া    আরও দেখুন    তথ্যসূত্র    বহিঃসংযোগ   ছত্রাকনিরোধক ওষুধ – Detailed information on antifungals from the Fungal Guide written by R. Thomas and K. Barber    বিষয়শ্রেণী:ছত্রাকনিরোধক ঔষধ বিষয়শ্রেণী:সংক্রমণ নিরোধক বিষয়শ্রেণী:ছত্রাকনাশক
এই টেমপ্লেট বিজ্ঞানে অসমাধিত সমস্যার নিবন্ধে যুক্ত করা যাবে৷ এটি ডানে ভেসে উঠবে এবং উল্লেখিত সমস্যার উপরে যুক্ত করা যেতে পারে।   ব্যবহার  এই টেমপ্লেট ব্যবহার করতে নিচের কোডটি নিবন্ধে যুক্ত করুন: {{অপ্রমাণিত|field=|explanation=}}  উদাহরণস্বরূপ এভাবে:  {{অপ্রমাণিত|field=কম্পিউটার বিজ্ঞান|explanation=একমুখী ফাংশন হলো এক প্রকারের [[ফাংশন (গণিত)|ফাংশন]] যা সহজে গণনা করা গেলেও ইনভার্ট করা যায়না। [[একমুখী ফাংশন|একমুখী ফাংশনের]] অস্তিত্ব কি প্রমাণ করা যাবে?}}   আরও দেখুন   :File:Question, Web Fundamentals.svg, এই টেমপ্লেটে ব্যবহৃত চিত্র   টেমপ্লেট উপাত্ত
সর্দার হাজী ফয়েজ মুহাম্মদ খান জিকেরিয়া (১৮৯২ – ৮ নভেম্বর ১৯৭৯) যিনি ফয়েজ মুহাম্মদ জিকেরিয়া নামে পরিচিত ছিলেন। ছিলেন একজন আফগান রাজনীতিবিদ। তিনি ১৯২১ সালে ফরেন সার্ভিসের কাউন্সেলর এবং ১৯২৩ থেকে ১৯২৪ সাল পর্যন্ত ভারপ্রাপ্ত শিক্ষামন্ত্রী ছিলেন। এরপর ১৯২৪ থেকে ১৯২৭ সাল পর্যন্ত তিনি শিক্ষামন্ত্রীর দায়িত্ব পালন করেন।  পরবর্তীতে, ১৯২৯ থেকে ১৯৩৮ সাল পর্যন্ত তিনি পররাষ্ট্র মন্ত্রী, ১৯৩৮ থেকে ১৯৪৮ সাল পর্যন্ত তুরস্কে রাষ্ট্রদূত, ১৯৪৯ থেকে ১৯৫০ সাল পর্যন্ত সেন্ট জেমস কোর্টে রাষ্ট্রদূত এবং ১৯৫৫ থেকে ১৯৬০ সাল পর্যন্ত সৌদি আরবে রাষ্ট্রদূত হিসেবে নিযুক্ত ছিলেন।  তিনি ১৯৬০ সালে অবসর গ্রহণ করেন এবং ১৯৬৪ সালে যুক্তরাষ্ট্রে প্রবাস জীবন শুরু করেন। তিনি একজন স্বনামধন্য কবি ও লেখকও ছিলেন।  ১৯৭৯ সালে যুক্তরাষ্ট্রে তার মৃত্যু হয় এবং তাকে পেশোয়ারে সমাহিত করা হয়।   ব্যক্তিগত জীবন  মোহাম্মদ জাই রাজবংশের বংশধর হিসেবে তার দুজন স্ত্রী, আটজন পুত্র ও চারজন কন্যা ছিল। তার পুত্রদের মধ্যে ফয়েজ আহমদ জিক্রিয়া (বিখ্যাত দারি কবি), ফজল আহমদ খান নাইনাওয়াজ (বিখ্যাত দারি কবি, সুরকার ও সঙ্গীতজ্ঞ), আমির আহমদ জিক্রিয়া, হাবিব আহমদ জিক্রিয়া, বশির আহমদ জিক্রিয়া, নাজিব আহমদ জিক্রিয়া এবং জিয়া আহমদ জিক্রিয়া উল্লেখযোগ্য। তার পাঁচ কন্যার মধ্যে ফেরেস্তা জিক্রিয়া, ফাখরিয়া জিক্রিয়া, আফিফা জিক্রিয়া এবং মালিহা জিক্রিয়া অন্যতম।   তথ্যসূত্র   বিষয়শ্রেণী:১৮৯২-এ জন্ম বিষয়শ্রেণী:১৯৭৯-এ মৃত্যু বিষয়শ্রেণী:আফগানিস্তানের শিক্ষামন্ত্রী বিষয়শ্রেণী:আফগানিস্তানের পররাষ্ট্রমন্ত্রী বিষয়শ্রেণী:যুক্তরাজ্যে আফগানিস্তানের রাষ্ট্রদূত বিষয়শ্রেণী:তুরস্কে আফগানিস্তানের রাষ্ট্রদূত বিষয়শ্রেণী:সৌদি আরবে আফগানিস্তানের রাষ্ট্রদূত
হিন্দু মহাকাব্য মহাভারতে, বৃষসেন () ছিলেন যোদ্ধা কর্ণ ও তাঁর স্ত্রী ব্রুশালীর জ্যেষ্ঠ পুত্র। তার পিতার সাথে, তিনি কৌরবদের পক্ষ থেকে কুরুক্ষেত্র যুদ্ধে যুদ্ধ করেন এবং উপপাণ্ডব, দ্রুপদ, ধৃষ্টদ্যুম্ন, নকুল, সহদেব, বিরাট এবং আরও অন্যান্যদের মতো অনেক বিশিষ্ট যোদ্ধার মুখোমুখি হয়েছিলেন।   কুরুক্ষেত্র যুদ্ধ  কুরুক্ষেত্র যুদ্ধের সময়, ভীষ্মের সাথে তার বিবাদের কারণে কর্ণ প্রথম দশ দিন অংশ নেননি। যুদ্ধের ১০ম দিনে ভীষ্মের পতনের পর, কর্ণ এবং বৃষসেন সহ তার পুত্ররা ১১দশ দিনে যুদ্ধে যোগ দেন এবং পাণ্ডবদের বিরুদ্ধে যুদ্ধ করেন।   ১১দশ দিন  যুদ্ধের ১১দশ দিনে, বৃষসেন নকুলের পুত্র শতানিককে একক যুদ্ধে পরাজিত করেন এবং পরে অন্যান্য উপপাণ্ডবদের বিরুদ্ধে যুদ্ধ করেন এবং তাদের সবাইকে পরাস্ত করেন। তারপর তিনি সহদেবের সাথে যুদ্ধ করেন যেখানে তিনি তার ধনুক ভেঙ্গে তাকে সংজ্ঞাহীন করে দেন। অবশেষে সাত্যকি সহদেবকে উদ্ধার করেন।   ১২দশ দিন  যুদ্ধের ১২দশ দিনে তিনি পাণ্ডব সেনাবাহিনীর মৎস্য বাহিনীকে আক্রমণ করেন এবং রাজা বিরাটকে পরাজিত করে বিপর্যয় সৃষ্টি করেন এবং তাকে গুরুতরভাবে আহত করেন। এই দেখে অভিমন্যু বিরাটের সাহায্যে এগিয়ে আসেন এবং বৃষসেন ও অভিমন্যুর মধ্যে ভয়ানক দ্বন্দ্ব সংঘটিত হয়। বৃষসেন অভিমন্যুর বুকে এবং তার উরু দুটি তীর দিয়ে বিদ্ধ করেছিল কিন্তু অবশেষে অভিমন্যু তার ধনুক ভেঙ্গে তাকে পরাজিত করতে সক্ষম হয়।   ১৪দশ দিন  ১৪দশ রাতে, বৃষসেন পাঞ্চালের রাজা দ্রুপদের বিরুদ্ধে একক যুদ্ধে লিপ্ত হন এবং তাকে পরাজিত করেন। দ্রুপদের পরাজয়ের পর, তিনি দ্রুপদপুত্র ধৃষ্টদ্যুম্নকে পরাজিত করেন যে কিনা পাণ্ডব সেনাদের প্রধান সেনাপতি এবং দ্রুপদ ও ধৃষ্টদ্যুম্নকে পিছু হটতে বাধ্য করেন।   ১৭দশ দিন  যুদ্ধের ১৭দশ দিনে বৃষসেন নকুলের বিরুদ্ধে একক যুদ্ধে লিপ্ত হন এবং তার রথ ধ্বংস করেন। এরপর নকুল ভীমের রথে আরোহণ করলে বৃষসেন তাদের উভয়কেই আঘাত করতে থাকে, তিনি ভীমের ধনুক ভেঙ্গে দেন এবং অসংখ্য ধারালো তীর দিয়ে ভীমের বুকে বিদ্ধ করেন। অতঃপর ভীম অর্জুনকে বলেন বৃষসেনকে বধ করতে এবং অর্জুন তার সাথে প্রচণ্ড যুদ্ধের পর তাকে হত্যা করেন।   তথ্যসূত্র   বিষয়শ্রেণী:মহাভারতের চরিত্র
কারেরা (), ভারতের মধ্য প্রদেশ রাজ্যের শিবপুরি জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩০৫ মিটার (১০০০ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে কারেরা শহরের জনসংখ্যা হল ২৩,৪৯১ জন। এর মধ্যে পুরুষ ৫৫% এবং নারী ৪৫%।  এখানে সাক্ষরতার হার ৬৫%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে কারেরা এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
১৬ অক্টোবর ১৯৯৮ সালে মালদ্বীপে রাষ্ট্রপতি নির্বাচন অনুষ্ঠিত হয়।Dieter Nohlen, Florian Grotz & Christof Hartmann (2001) Elections in Asia: A data handbook, Volume I, p591  সংসদ কর্তৃক মনোনীত একমাত্র প্রার্থী ছিলেন মাউমুন আব্দুল গাইয়ুম। তার প্রার্থিতা ৯০.৯% ভোটার দ্বারা অনুমোদিত হয়েছে যেখানে ভোটার উপস্থিতি ছিল ৭৬%।Nohlen et al., p594   ফলাফল    তথ্যসূত্র   বিষয়শ্রেণী:একক-প্রার্থীর নির্বাচন বিষয়শ্রেণী:মালদ্বীপের রাষ্ট্রপতি নির্বাচন বিষয়শ্রেণী:১৯৯৮-এ এশিয়ায় নির্বাচন বিষয়শ্রেণী:১৯৯৮-এ মালদ্বীপ
দহগ্রাম-আঙ্গরপোতা ভারতের একটি বাংলাদেশী ছিটমহল প্রায়  বাংলাদেশের সীমান্ত থেকে দূরে। ২০১৪ সালে এর জনসংখ্যা ছিল ১৭,০০০ জন। দহগ্রাম-আঙ্গরপোতা ছিল দ্বিতীয় বৃহত্তম (সবচেয়ে বড় বাংলাদেশী) এবং বাংলাদেশ-ভারত ছিটমহল ইস্যু ২০১৫ সালের রেজোলিউশনের পরে একমাত্র অবশিষ্ট ছিটমহল। ছিটমহলটি তিনবিঘা করিডোরা দ্বারা বাংলাদেশের মূল ভূখণ্ডের সাথে সংযুক্ত, যা লালমনিরহাট জেলা পাটগ্রাম উপজেলায় অবস্থিত। এটি ভারতের পশ্চিমবঙ্গ রাজ্যের কোচবিহার জেলা দ্বারা বেষ্টিত। তিস্তা নদী তার পশ্চিম পাশ দিয়ে বয়ে গেছে।   ইতিহাস  ১৯৫৪ সালে পাকিস্তান ও ভারত দহগ্রাম-আঙ্গরপোতা এবং বেরুবাড়ি ছিটমহল নিয়ে একটি চুক্তি স্বাক্ষর করে। দহগ্রাম-আঙ্গরপোতা, চুক্তি অনুসারে, পাকিস্তানে যাওয়ার কথা ছিল যখন বেরুবাড়ি ভারত ও পাকিস্তানের মধ্যে, উত্তর বেরুবাড়ি ভারতে এবং দক্ষিণ বেরুবাড়ি পাকিস্তানের মধ্যে ভাগ করা হয়েছিল। চুক্তিটি অনুমোদন করা হয়নি কারণ এটি ভারতে আইনি চ্যালেঞ্জের সম্মুখীন হয়েছিল। ১৯৭১ সালে পাকিস্তান থেকে বাংলাদেশ স্বাধীন হয়। বাংলাদেশ ও ভারত একটি নতুন চুক্তিতে স্বাক্ষর করেছে। বাংলাদেশ-ভারত মৈত্রী চুক্তি ১৯৭২ স্বাক্ষরিত হয়েছিল যা দহগ্রাম-আঙ্গরপোতার মর্যাদা রক্ষা করেছিল এবং এর বিনিময়ে বাংলাদেশ ভারতকে পুরো বেরুবাড়ি গ্রাম দিয়েছিল। এটি বাংলাদেশের আদালতে চ্যালেঞ্জ করা হয়েছিল কিন্তু এটি দ্রুত সমাধান করা হয় এবং ১৯৭৪ সালে চুক্তিটি অনুমোদন করা হয়। চুক্তিটি বাংলাদেশকে তিনবিঘা করিডোর দিয়েছিল যা ছিটমহলকে বাংলাদেশের মূল ভূখণ্ডের সাথে সংযুক্ত করেছিল। করিডোরটি ১৯৯২ সালে কাজ শুরু করে যখন এটি প্রতিদিন কয়েক ঘন্টা খোলা ছিল। ২০১১ সাল থেকে করিডোরটি দিনে ২৩ ঘন্টা খোলা থাকে। [ ব্যর্থ যাচাই ] করিডোরটি প্রতিদিন এক ঘন্টার জন্য বন্ধ থাকে যাতে ভারতের বর্ডার সিকিউরিটি ফোর্স করিডোরে ভারতের জাতীয় পতাকা উত্তোলন করতে পারে। বিএসএফ করিডোর এবং গেট নিয়ন্ত্রণ করে।[] একটি ক্লিনিক, স্কুল এবং বাজার খোলার মাধ্যমে এলাকায় সীমিত উন্নয়ন দেখা গেছে।   জনসংখ্যা  ২০১১ সালের আদমশুমারি অনুসারে দহগ্রাম ইউনিয়নের জনসংখ্যা ১০,০৪০ জন, দহগ্রাম এবং আঙ্গরপোতা দুটি গ্রামে বাস করে। প্রায় সমগ্র জনসংখ্যা মুসলিম, ৫৬ জন হিন্দু ধর্মীয় সংখ্যালঘু সহ।   আরও দেখুন    বাংলাদেশ-ভারত সীমান্ত   তথ্যসূত্র   বিষয়শ্রেণী:বাংলাদেশ–ভারত ছিটমহল বিষয়শ্রেণী:বাংলাদেশ–ভারত সম্পর্ক বিষয়শ্রেণী:বাংলাদেশ–ভারত সীমান্ত বিষয়শ্রেণী:বাংলাদেশের ভূগোল বিষয়শ্রেণী:উইকিউপাত্তে স্থানাঙ্ক আছে
মার্কিন যুক্তরাষ্ট্র আধুনিক অলিম্পিক গেমসের সকল আসরে ক্রীড়াবিদ প্রেরণ করে আসছে, শুধু ১৯৮০ গ্রীষ্মকালীন অলিম্পিক বাদে যা বয়কটে যুক্তরাষ্ট্র নেতৃত্বে দিয়েছিল। মার্কিন যুক্তরাষ্ট্র অলিম্পিক কমিটি (USOC) হল যুক্তরাষ্ট্রে অলিম্পিক ক্রীড়া নিয়ন্ত্রণকারী জাতীয় অলিম্পিক কমিটি।  মার্কিন ক্রীড়াবিদগণ গ্রীষ্মকালীন অলিম্পিক গেমসে ২,৪০০ টি পদক এবং শীতকালীন অলিম্পিক গেমসে ২৮১ টি পদক জিতেছে। সবচেয়ে বেশি পদক জিতেছে অ্যাথলেটিকস (ট্রাক অ্যান্ড ফিল্ড) (৭৬৭.৩২%) এবং সাঁতারে (৫২০.২২%)। থমাস বুর্ক হলেন অলিম্পিকে প্রতিনিধিত্বকারী প্রথম ক্রীড়াবিদ। তিনি গ্রীকের এথেন্সে অনুষ্ঠিত ১৮৯৬ গ্রীষ্মকালীন অলিম্পিকে পুরুষদের ১০০ মিটার ও ৪০০ মিটার উভয়ে প্রথম স্থান অর্জন করেছিলেন। অলিম্পিকে প্রতিনিধিত্বকারী দেশসমূহের মধ্যে যুক্তরাষ্ট্রের মাইকেল ফেলপস হল সবচেয়ে সফল ক্রীড়াবিদ, যে ১৮ টি স্বর্ণ সহ ২২টি পদক জিতেছে।   স্বাগতিক গেমস   গেমস  স্বাগতিক শহর  তারিখ  দেশসমূহ  অংশগ্রহণকারী  ইভেন্ট ১৯০৪ গ্রীষ্মকালীন অলিম্পিক  সেন্ট লুইস, মিসৌরি  ১ জুলাই – ২৩ নভেম্বর  12  651  91 ১৯৩২ শীতকালীন অলিম্পিক  লেক প্লাসিড, নিউইয়র্ক  ৭ – ১৫ ফেব্রুয়ারি  17  252  14১৯৩২ গ্রীষ্মকালীন অলিম্পিক  লস এঞ্জেলস, ক্যালিফোর্নিয়া  ৩০ জুলাই – ১৪ আগস্ট  37  1,332  117১৯৬০ শীতকালীন অলিম্পিক  স্কোয়া ভ্যালি, ক্যালিফোর্নিয়া  ২ – ২০ ফেব্রুয়ারি  30  665  27১৯৮০ শীতকালীন অলিম্পিক  লেক প্লাসিড, নিউইয়র্ক  ১৩ – ২৪ ফেব্রুয়ারি  37  1,072  38১৯৮৪ গ্রীষ্মকালীন অলিম্পিক  লস এঞ্জেলস, ক্যালিফোর্নিয়া  ২০ জুলাই – ১৮ আগস্ট  140  6,829  221১৯৯৬ গ্রীষ্মকালীন অলিম্পিক  আটলান্টা, জর্জিয়া  ১৮ জুলাই – ৪ আগস্ট  197  10,318  271২০০২ শীতকালীন অলিম্পিক  সল্ট লেক সিটি, উটাহ  ৮ – ২৪ ফেব্রুয়ারি  77  2,399  78   পদক তালিকা    গ্রীষ্মকালীন গেমস অনুযায়ী  GamesAthletesGoldSilverBronzeTotalRank   14  11  7  2  20 1   75  19  14  14  47 2   526  78  82  79  239 1   122  23  12  12  47 2   174  25  19  19  63 1   288  41  27  27  95 1   299  45  27  27  99 1   280  22  18  16  56 1   474  41  32  30  103 1   359  24  20  12  56 2   300  38  27  19  84 1   286  40  19  17  76 1   297  32  25  17  74 2   292  34  21  16  71 2   346  36  26  28  90 1   357  45  28  34  107 1   400  33  31  30  94 2   396  34  35  25  94 3   did not participate    522  83  61  30  174 1   527  36  31  27  94 3   545  37  34  37  108 2   646  44  32  25  101 1   586  37  24  32  93 1   613  36  39  26  101 1   596  36  38  36  110 2                         Total  976  757  666  2399  1   শীতকালীন গেমস অনুযায়ী  GamesAthletesGoldSilverBronzeTotalRank   24  1  2  1  4  5   24  2  2  2  6 2   64  6  4  2  12 1   55  1  0  3  4  8   69  3  4  2  9  4   65  4  6  1  11 2   67  2  3  2  7  6   79  3  4  3  10 3   89  1  2  4  7  8   95  1  5  1  7  9   103  3  2  3  8  5   106  3  3  4  10 3   101  6  4  2  12 3   107  4  4  0  8 3   118  2  1  3  6  9   147  5  4  2  11  5   147  6  5  2  13  5   186  6  3  4  13  5   202  10  13  11  34 3   211  9  9  7  25 2   216  9  15  13  37 3   230  9  7  12  28  4                          Total  96  102  84  282  2   তথ্যসূত্র    বহিঃসংযোগ
থাম্ব|অতিমহাদেশ না হলেও, বর্তমান আফ্রো-ইউরেশিয়া স্থলভাগ পৃথিবীর ভূমির প্রায় ৫৭% জুড়ে রয়েছে।  ভূতত্ত্বে, একটি অতিমহাদেশ হল পৃথিবীর অধিকাংশ বা সমস্ত মহাদেশীয় ব্লক বা ক্র্যাটনের সমাবেশ যা একটি একক বৃহৎ স্থলভাগ তৈরি করে। যাইহোক, কিছু পৃথিবী বিজ্ঞানীরা একটি ভিন্ন সংজ্ঞা ব্যবহার করেন, "পূর্বে বিচ্ছুরিত মহাদেশগুলির একটি গোষ্ঠী", যা ব্যাখ্যার জন্য জায়গা ছেড়ে দেয় এবং প্রাক-ক্যামব্রিয়ান সময়ে প্রয়োগ করা সহজ যদিও মহাদেশীয় ভূত্বকের অন্তত ৭৫% তখন বিদ্যমান ছিল। অন্যান্য গ্রুপিং থেকে অতিমহাদেশকে আলাদা করার সীমা হিসাবে প্রস্তাবিত।  ভূতাত্ত্বিক অতীতে অতিমহাদেশগুলি একাধিকবার একত্রিত এবং ছড়িয়ে পড়েছে (সারণি দেখুন)।আধুনিক সংজ্ঞা অনুসারে, একটি সুপারমহাদেশ আজ বিদ্যমান নেই; একটি সুপারমহাদেশের সবচেয়ে কাছের বর্তমান আফ্রো-ইউরেশিয়ান স্থলভাগ, যা প্রায় জুড়ে। পৃথিবীর মোট ভূমি এলাকার ৫৭%।অতিমহাদেশীয় প্যানজিয়া হল সমষ্টিগত নাম যা সমস্ত মহাদেশীয় স্থলভাগকে বর্ণনা করে যখন তারা সম্প্রতি একে অপরের কাছাকাছি ছিল।মহাদেশের অবস্থান সঠিকভাবে নির্ধারণ করা হয়েছে প্রারম্ভিক জুরাসিক কালে, প্যানজিয়ার ভাঙনের কিছু আগে (অ্যানিমেটেড চিত্র দেখুন)।Fluteau, Frédéric. (2003). "Earth dynamics and climate changes". C. R. Geoscience 335 (1): 157–174. doi:10.1016/S1631-0713(03)00004-X পূর্ববর্তী মহাদেশ গন্ডোয়ানাকে প্রথম সংজ্ঞার অধীনে একটি সুপারমহাদেশ হিসাবে বিবেচনা করা হয় না যেহেতু বাল্টিকা, লরেনটিয়া এবং সাইবেরিয়ার স্থলভাগ সেই সময়ে আলাদা ছিল।   ভূতাত্ত্বিক ইতিহাস জুড়ে অতিমহাদেশ  নিম্নলিখিত সারণী নামগুলি ব্র্যাডলির ২০১১ সালের লুজার সংজ্ঞা ব্যবহার করে প্রাচীন অতিমহাদেশগুলিকে পুনর্গঠন করেছে, লক্ষ লক্ষ বছর আগের (মা) আনুমানিক সময়কাল সহ।  অতিমহাদেশের নামবয়স (মায়া)পিরিয়ড/যুগ ব্যাপ্তিমন্তব্য ভালবারা৩,৬৩৬–২,৮০৩Eoarchean-Mesoarcheanএছাড়াও একটি সুপারক্র্যাটন বা শুধু একটি মহাদেশ হিসাবে বর্ণনা করা হয়েছেউর২,৮০৩–২,৪০৮Mesoarchean-Siderianএকটি মহাদেশ এবং একটি অতিমহাদেশ  উভয় হিসাবে বর্ণনা করা হয়েছেকেনরল্যান্ড২,৭২০–২,১১৪Neoarchean-Rhyacianবিকল্পভাবে মহাদেশগুলি সুপারিয়া এবং স্কলাভিয়া দুটি গ্রুপে গঠিত হতে পারেআর্কটিকা২,১১৪–১,৯৯৫রায়াসীয়ান-ওরোসিরিয়ানসাধারণত একটি সুপারমহাদেশ হিসাবে গণ্য করা হয় না, সংজ্ঞা উপর নির্ভর করেআটলান্টিকা১,৯৯১–১,১২৪ওরোসিরিয়ান-স্টেনিয়ানসংজ্ঞার উপর নির্ভর করে সাধারণত সুপারমহাদেশ হিসাবে বিবেচিত হয় নাকলম্বিয়া (নুনা)১,৮২০–১,৩৫০ওরোসিরিয়ান-এক্টাসিয়ানরোডিনিয়া১,১৩০-৭৫০স্টেনিয়ান-টোনিয়ানপান্নোটিয়া৬৩৩-৫৭৩এডিয়াকারনগন্ডোয়ানা৫৫০-১৭৫এডিয়াকারান-জুরাসিককার্বনিফেরাস থেকে, প্যাঙ্গিয়ার গঠিত অংশ, সর্বদা একটি সুপারমহাদেশ হিসাবে বিবেচিত হয় নাপ্যানজিয়া৩৩৬-১৭৫কার্বনিফেরাস-জুরাসিক   তথ্যসূত্র     বিষয়শ্রেণী:মহাদেশ বিষয়শ্রেণী:ঐতিহাসিক ভূতত্ত্ব
চিমটা (ইংরেজি: Chimta) হল ভারতীয় উপমহাদেশে প্রচলিত একধরণের ঐতিহ্যবাহী তালাশ্রয়ী ঘনবাদ্যযন্ত্র। এই লোকবাদ্যটির নাম কেবল আক্ষরিক অর্থে চিমটা নয়, বরং দেখতেও এটি চিমটার মত। সময়র সাথে সাথে এতে থালার ন্যায় ছোট ছোট পিতলের ঝুনঝুনির স্থায়ী সংযোজন হয়েছে। দক্ষিণ এশিয়ায় পরম্পরাগতভাবে এই বাদ্যটি বিকশিত হয়েছে। বাদ্যটি প্রায়ই জনপ্রিয় পাঞ্জাবি লোকগান, ভাংরা সংগীত ও শিখ ধর্মীয় সংগীতে ব্যবহার করা হয়। গুরবাণী কীর্তন ও অন্যান্য হিন্দুধর্মীয় কীর্তন অনুষ্ঠানেও এটি ব্যবহার করা হয়।  চিম্‌টা বাজাতে বাদক এটির গাঁটটিকে হাতে ধরেন এবং দুটো ফালিকে পরস্পরের সাথে আঘাত করে শব্দ প্ৰস্তুত করে থাকেন। ধাতব পিতল  দিয়ে নিৰ্মিত হওয়ার ফলে এটি একরকম উচ্চ ধাতবীয় শব্দ সৃষ্টি করে এবং গানের তাল বজায় রাখতে সহায়তা করে। চিমটার মূল অংশটি লোহা দিয়েও তৈরি হতে পারে। ভাংরা সংগীতে বা বিবাহ অনুষ্ঠানে প্ৰায়শই ঢোল সহযোগে এবং ভাংরা নৃত্যশিল্পীদের দ্বারা এটি বাজানো হয়।   উল্লেখযোগ্য চিমটাবাদক  প্রয়াত আলম লোহার এই যন্ত্রটি বাজানোর জন্য এবং এটিকে বিশ্বব্যাপী দর্শকদের মাঝে পরিচিত করার জন্য বিখ্যাত ছিলেন। বর্তমান কালে কমল হির এবং আরিফ লোহারের মতো সংগীতজ্ঞগণ এই যন্ত্রটি বাজিয়ে থাকেন। এটি "মরচে ধরা তাম্বুরা তরোয়াল"  নামেও পরিচিত। সাম্প্রতিককালের একটি সফরে পরীক্ষামূলক রক ব্যান্ড হিজ নেম ইজ অ্যালাইভের সদস্যরা তাদের পরিবেশনায় চিমটা বাজিয়েছিলেন।   তথ্যসূত্র   বিষয়শ্রেণী:ঘনযন্ত্র বিষয়শ্রেণী:পাঞ্জাবি সংস্কৃতি বিষয়শ্রেণী:ভারতীয় বাদ্যযন্ত্র বিষয়শ্রেণী:পাঞ্জাবি শব্দ ও বাক্যাংশ বিষয়শ্রেণী:পাকিস্তানি বাদ্যযন্ত্র